title: Kommissionens gennemførelsesforordning (EU) 2019/555 af 5. april 2019 om 298. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  8.4.2019

                  DA

                  Den Europæiske Unions Tidende

                  L 97/6

         KOMMISSIONENS GENNEMFØRELSESFORORDNING (EU) 2019/555
         af 5. april 2019
         om 298. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 5, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.

                     (2)

                     Den 29. marts 2019 besluttede Sanktionskomitéen under FN's Sikkerhedsråd at ændre seks punkter på listen over de personer, grupper og enheder, der er omfattet af indefrysningen af midler og økonomiske ressourcer.

                     (3)

                     Hvad angår et af de punkter, der blev ændret af Sanktionskomitéen under FN's Sikkerhedsråd, drejede det sig kun om en ændring, der ikke kræver gennemførelse i forordning (EF) nr. 881/2002.

                     (4)

                     Bilag I til forordning (EF) nr. 881/2002 bør derfor ændres —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 5. april 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EFT L 139 af 29.5.2002, s. 9.

            BILAG
            I bilag I til forordning (EF) nr. 881/2002 foretages følgende ændringer:

                        1.

                        Der foretages følgende ændringer af identifikationsoplysningerne under overskriften »fysiske personer«. Punktet:
                        »Sayf-Al Adl (alias a) Mohammed Salahaldin Abd El Halim Zidan. Fødselsdato: 11.4.1963. Fødested: Monufia Governorate, Egypten. Nationalitet: Egyptisk, b) Muhamad Ibrahim Makkawi. Fødselsdato i) 11.4.1960, ii) 11.4.1963. Fødested: Egypten. Nationalitet: Egyptisk, c) Ibrahim al-Madani; d) Saif Al-'Adil, e) Seif al Adel). Fødselsdato 11.4.1963. Fødested: Monufia Governate, Egypten. Nationalitet: Egyptisk. Den i artikel 7d, stk. 2, litra i), omhandlede dato: 25.1.2001.«
                        affattes således:
                        »Mohammed Salahaldin Abd El Halim Zidane (alias a) Sayf-Al Adl. Fødselsdato 11.4.1963. Fødested: Monufia Governate, Egypten. Nationalitet: egyptisk, b) Muhamad Ibrahim Makkawi. Fødselsdato i) 11.4.1960, ii) 11.4.1963. Fødested: Egypten. Nationalitet: egyptisk, c) Ibrahim al-Madani, d) Saif Al-'Adil, e) Seif al Adel). Fødselsdato i) 11.4.1963, ii) 11.4.1960. Fødested: Monufia Governorate, Egypten. Nationalitet: egyptisk. Andre oplysninger: ansvarlig for (nu afdøde) Usama Bin Ladens sikkerhed. Hår: mørkt. Øjne: mørke. Den i artikel 7d, stk. 2, litra i), omhandlede dato: 25.1.2001.«

                        2.

                        Punktet:
                        »Yassin Sywal (alias a) Salim Yasin, b) Yasin Mahmud Mochtar, c) Abdul Hadi Yasin, d) Muhamad Mubarok, e) Muhammad Syawal, f) Yassin Sywal, g) Abu Seta, h) Mahmud, i) Abu Muamar, j) Mubarok. Født omkring 1972, Nationalitet: indonesisk. Andre oplysninger: på fri fod pr. december 2003.«
                        affattes således:
                        »Yassin Sywal (alias a) Salim Yasin, b) Yasin Mahmud Mochtar, c) Abdul Hadi Yasin, d) Muhamad Mubarok, e) Muhammad Syawal, f) Yassin Sywal, g) Abu Seta, h) Mahmud, i) Abu Muamar, j) Mubarok). Fødselsdato: 3.9.1962. Fødested: Makassar, Indonesien. Nationalitet: indonesisk. Andre oplysninger: på fri fod pr. december 2003. Den i artikel 7d, stk. 2, litra i), omhandlede dato: 9.9.2003.«

                        3.

                        Punktet:
                        »Amor Mohamed Ghedeir (alias a) Abdelhamid Abou Zeid, b) Youcef Adel, c) Abou Abdellah, d) Abid Hammadou). Fødselsdato: omkring 1958, Fødested: Deb-Deb, Amenas, Wilaya (provins) i Illizu, Algeriet. Nationalitet: algerisk. Andre oplysninger: a) morens navn er Benarouba Bachira; b) farens navn er Mabrouk. Den i artikel 2a, stk. 4, litra b), omhandlede dato: 3.7.2008.«
                        affattes således:
                        »Amor Mohamed Ghedeir (alias a) Abdelhamid Abou Zeid, b) Youcef Adel, c) Abou Abdellah, d) Abid Hammadou født 12.12.1965 i Touggourt, Wilaya (provins) i Ouargla, Algeriet (som tidligere anført)). Fødselsdato: omkring 1958, Fødested: Deb-Deb, Amenas, Wilaya (provins) i Illizu, Algeriet. Nationalitet: algerisk. Andre oplysninger: a) morens navn er Benarouba Bachira; b) farens navn er Mabrouk. Andre oplysninger: angiveligt afgået ved døden den 24. februar 2013. Den i artikel 7d, stk. 2, litra i), omhandlede dato: 3.7.2008.«

                        4.

                        Punktet:
                        »Mohamed Lahbous (alias a) Mohamed Ennouini, b) Hassan, c) Hocine). Fødselsdato: 1978. Fødested: Mali. Nationalitet: malisk Adresse: Mali. Den i artikel 2a, stk. 4, litra b), omhandlede dato: 24.10.2013.«
                        affattes således:
                        »Mohamed Lahbous (alias a) Mohamed Ennouini, b) Hassan, c) Hocine). Fødselsdato: 1978. Fødested: Mali. Nationalitet: malisk. Adresse: Mali. Andre oplysninger: medlem af Bevægelsen for Enhed og Jihad i Vestafrika (MUJAO). Angiveligt afgået ved døden den 14. februar 2018. Den i artikel 7d, stk. 2, litra i), omhandlede dato: 24.10.2013.«

                        5.

                        Punktet:
                        »Nusret Imamovic (alias Nusret Sulejman Imamovic). Fødselsdato: a) 26.9.1971, b) 26.9.1977. Nationalitet: bosnisk-hercegovinsk Pasnr.: a) 349054 (bosnisk-hercegovinsk pasnr.), b) 3490054 (bosnisk-hercegovinsk pasnr.). Adresse: Den Syriske Arabiske Republik (opholdssted pr. september 2015). Den i artikel 7d, stk. 2, litra i), omhandlede dato: 29.2.2016.«
                        affattes således:
                        »Nusret Imamovic (alias Nusret Sulejman Imamovic). Fødselsdato: a) 26.9.1971, b) 26.9.1977. Fødested: Miljanovci, Kalesija kommune, Bosnien. Nationalitet: bosnisk-hercegovinsk. Pasnr.: a) 349054 (bosnisk-hercegovinsk pasnr.), b) 3490054 (bosnisk-hercegovinsk pasnr.). Adresse: Den Syriske Arabiske Republik (opholdssted pr. september 2015). Den i artikel 7d, stk. 2, litra i), omhandlede dato: 29.2.2016.«


title: Kommissionens gennemførelsesforordning (EU) 2019/987 af 29. maj 2019 om ændring af gennemførelsesforordning (EU) nr. 293/2012 for så vidt angår overvågningen af CO2-emissionerne fra nye lette erhvervskøretøjer, der er typegodkendt ved en etapevis typegodkendelsesproces

text:
                  18.6.2019

                  DA

                  Den Europæiske Unions Tidende

                  L 160/8

         KOMMISSIONENS GENNEMFØRELSESFORORDNING (EU) 2019/987
         af 29. maj 2019
         om ændring af gennemførelsesforordning (EU) nr. 293/2012 for så vidt angår overvågningen af CO2-emissionerne fra nye lette erhvervskøretøjer, der er typegodkendt ved en etapevis typegodkendelsesproces
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 510/2011 af 11. maj 2011 om fastsættelse af præstationsnormer for nye lette erhvervskøretøjers emissioner inden for Unionens integrerede tilgang til nedbringelse af CO2-emissionerne fra personbiler og lette erhvervskøretøjer (1), særlig artikel 8, stk. 9, første afsnit, og
         ud fra følgende betragtninger:

                     (1)

                     I henhold til Kommissionens gennemførelsesforordning (EU) nr. 293/2012 (2) skal både medlemsstaterne og fabrikanterne indberette visse data om registrering af nye lette erhvervskøretøjer i henhold til forordning (EU) nr. 510/2011.

                     (2)

                     En ny lovpligtig prøvningsprocedure til måling af CO2-emissioner og brændstofforbrug fra lette erhvervskøretøjer, den verdensomspændende harmoniserede prøvningsprocedure for lette køretøjer (World Harmonised Light Vehicles Test Procedure — WLTP), der er fastsat i Kommissionens forordning (EU) 2017/1151 (3), skal fra den 1. september 2019 afløse New European Test Cycle (NEDC), der er fastsat i Kommissionens forordning (EF) nr. 692/2008 (4). Denne ændring vil også påvirke metoden til bestemmelse af CO2-emissioner og brændstofforbrug fra N1-køretøjer, der er typegodkendt ved en etapevis typegodkendelsesproces (i det følgende benævnt »etapevise køretøjer«).

                     (3)

                     I henhold til forordning (EU) nr. 510/2011 skal de specifikke CO2-emissioner for et etapevist køretøj tildeles fabrikanten af basiskøretøjet. For at give fabrikanten af basiskøretøjet mulighed for at planlægge effektivt og med tilstrækkelig sikkerhed for, at de specifikke CO2-mål er opfyldt, sikrer metoden, at de CO2-emissioner og den masse, der tildeles den pågældende fabrikant, er kendt på tidspunktet for produktionen og salget af basiskøretøjet og ikke først, når fabrikanten i slutfasen bringer det trinvist færdigopbyggede køretøj i omsætning.

                     (4)

                     Fabrikanten af basiskøretøjet bør underrette Kommissionen om de inputværdier, der er anvendt til den interpolationsberegning, der er omhandlet i del A, punkt 1a.1, i bilag II til forordning (EU) nr. 510/2011, samt det delvis opbyggede basiskøretøjs CO2-emissioner og masseværdier. Disse værdier bør anvendes til at beregne de gennemsnitlige specifikke emissioner og det specifikke emissionsmål for fabrikanten af basiskøretøjet.

                     (5)

                     Fabrikanterne af delvis opbyggede basiskøretøjer, der i det foregående kalenderår blev solgt med henblik på færdiggørelse af en fabrikant på andet trin, bør indsende de data, der er angivet i bilag II til forordning (EU) nr. 510/2011, til Det Europæiske Miljøagenturs dataarkiv (Business Data Repository).

                     (6)

                     Gennemførelsesforordning (EU) nr. 293/2012 bør derfor ændres.

                     (7)

                     Foranstaltningerne i nærværende forordning er i overensstemmelse med udtalelsen fra Udvalget for Klimaændringer —

               VEDTAGET DENNE FORORDNING:

            Artikel 1
            I artikel 10 i gennemførelsesforordning (EU) nr. 293/2012 tilføjes følgende som stk. 3 og 4:

                  »3.   Med henblik på beregningen af de foreløbige specifikke emissionsmål og de foreløbige gennemsnitlige specifikke emissioner af CO2 og til kontrollen af de inputværdier, der anvendes i henhold til del A, punkt 1a.1, i bilag II til forordning (EU) nr. 510/2011, skal fabrikanterne via elektronisk dataoverførsel til det dataarkiv, der forvaltes af Det Europæiske Miljøagentur, tilsende Kommissionen dataene for hvert enkelt basiskøretøj, der er omfattet af typegodkendelse i flere etaper og er blevet solgt i Unionen i det foregående kalenderår, som angivet i del A, punkt 1c, i bilag II til nævnte forordning.
                  Dataene indberettes elektronisk til det dataarkiv, der forvaltes af Det Europæiske Miljøagentur.

                  4.   Hvis fabrikanterne ikke indsender de detaljerede oplysninger, der er omhandlet i stk. 3, beregnes det foreløbige specifikke emissionsmål og de foreløbige gennemsnitlige specifikke emissioner på grundlag af de detaljerede data fra medlemsstaterne.«

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne.
            Udfærdiget i Bruxelles, den 29. maj 2019.

                  På Kommissionens vegne

               Jean-Claude JUNCKER

                  Formand

            (1)  EUT L 145 af 31.5.2011, s. 1.

            (2)  Kommissionens gennemførelsesforordning (EU) nr. 293/2012 af 3. april 2012 om overvågning og rapportering af data om registrering af nye lette erhvervskøretøjer i henhold til Europa-Parlamentets og Rådets forordning (EU) nr. 510/2011 (EUT L 98 af 4.4.2012, s. 1).

            (3)  Kommissionens forordning (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EUT L 175 af 7.7.2017, s. 1).

            (4)  Kommissionens forordning (EF) nr. 692/2008 af 18. juli 2008 om gennemførelse og ændring af Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer (EUT L 199 af 28.7.2008, s. 1).


title: Kommissionens gennemførelsesforordning (EU) 2019/989 af 17. juni 2019 om ikke at forny godkendelsen af aktivstoffet chlorpropham, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011 (EØS-relevant tekst.)

text:
                  18.6.2019

                  DA

                  Den Europæiske Unions Tidende

                  L 160/11

         KOMMISSIONENS GENNEMFØRELSESFORORDNING (EU) 2019/989
         af 17. juni 2019
         om ikke at forny godkendelsen af aktivstoffet chlorpropham, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, og om ændring af bilaget til Kommissionens gennemførelsesforordning (EU) nr. 540/2011
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1, og artikel 78, stk. 2, og
         ud fra følgende betragtninger:

                     (1)

                     Chlorpropham blev ved Kommissionens direktiv 2004/20/EF (2) opført som et aktivstof i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstoffet chlorpropham, jf. del A i bilaget til gennemførelsesforordning (EU) nr. 540/2011, udløber den 31. juli 2019.

                     (4)

                     Der blev i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af chlorpropham inden for den tidsfrist, der er fastsat i nævnte artikel.

                     (5)

                     En arbejdsgruppe bestående af tre ansøgere fremlagde de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.

                     (6)

                     Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 29. april 2016.

                     (7)

                     Autoriteten fremsendte vurderingsrapporten vedrørende fornyelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde desuden det supplerende resumé af dossieret tilgængeligt for offentligheden.

                     (8)

                     Den 18. juni 2017 fremsendte autoriteten sine konklusioner (6) om, hvorvidt chlorpropham kan forventes at opfylde godkendelseskriterierne i artikel 4 i forordning (EF) nr. 1107/2009, til Kommissionen. Autoriteten konkluderede, at en endelig vurdering af risikoen for forbrugerne ved indtag via kosten ikke kan foretages på grund af adskillige tilfælde af manglende data og usikkerheder forbundet med anvendelsesformålet for afgrøden. Ikke desto mindre blev der identificeret et kritisk problem for chlorpropham i forbindelse med resultaterne af en vejledende vurdering af risikoen for forbrugerne, hvor der blev identificeret en akut og kronisk risiko ved indtag for både chlorpropham og stoffets hovedmetabolit 3-chloranilin Desuden konkluderede autoriteten, at det er nødvendigt at foretage en yderligere videnskabelig vurdering af chlorprophams potentielle hormonforstyrrende egenskaber og at risikovurderingen for leddyr, der ikke er målarter, ved anvendelse på mark ikke kunne afsluttes.

                     (9)

                     Kommissionen opfordrede ansøgerne til at fremsætte bemærkninger til autoritetens konklusion og, i henhold til artikel 14, stk. 1, i gennemførelsesforordning (EU) nr. 844/2012, til udkastet den reviderede vurderingsrapport. Ansøgerne fremsatte deres bemærkninger, som er blevet nøje gennemgået.

                     (10)

                     Uagtet de argumenter, som ansøgerne fremførte, kan de betænkeligheder, der er forbundet med stoffet, imidlertid ikke anses for at være afhjulpet.

                     (11)

                     Den 23. januar 2019 meddelte et af de medlemmer af arbejdsgruppen, der havde indgivet ansøgningen om fornyelse af godkendelsen af chlorpropham, Kommissionen, at det havde besluttet at trække sin støtte til den repræsentative anvendelse af chlorpropham som antispiringsmiddel til kartofler tilbage. Den 19. marts 2019 meddelte arbejdsgruppen Kommissionen, at den havde trukket støtten til alle repræsentative anvendelsesformål tilbage, med undtagelse af den repræsentative anvendelse på den ikke-spiselige afgrøde blomsterløg.

                     (12)

                     Derfor kan det med hensyn til et eller flere repræsentative anvendelsesformål for mindst et plantebeskyttelsesmiddel ikke fastslås, at godkendelseskriterierne i artikel 4 i forordning (EF) nr. 1107/2009 er opfyldt. Godkendelsen af aktivstoffet chlorpropham bør derfor ikke fornyes, jf. artikel 20, stk. 1, litra b), i nævnte forordning.

                     (13)

                     Gennemførelsesforordning (EU) nr. 540/2011 bør derfor ændres.

                     (14)

                     Medlemsstaterne bør have tilstrækkelig tid til at tilbagekalde godkendelser af plantebeskyttelsesmidler, der indeholder chlorpropham.

                     (15)

                     For plantebeskyttelsesmidler, der indeholder chlorpropham, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest den 8. oktober 2020.

                     (16)

                     Udløbsdatoen for chlorpropham blev ved Kommissionens gennemførelsesforordning (EU) 2018/917 (7) forlænget til den 31. juli 2019 for at gøre det muligt at afslutte fornyelsesprocessen, inden godkendelsen af stoffet udløber. Da der er truffet en afgørelse forud for den forlængede udløbsdato, bør nærværende forordning imidlertid finde anvendelse hurtigst muligt.

                     (17)

                     Denne forordning er ikke til hinder for, at der kan indgives en ny ansøgning vedrørende godkendelse af chlorpropham i henhold til artikel 7 i forordning (EF) nr. 1107/2009.

                     (18)

                     Den Stående Komité for Planter, Dyr, Fødevarer og Foder har ikke afgivet en udtalelse inden for den tidsfrist, der var fastsat af formanden. Det blev anset for at være nødvendigt med en gennemførelsesretsakt, og formanden forelagde udkastet til en gennemførelsesretsakt for appeludvalget til yderligere drøftelse. Appeludvalget har ikke afgivet udtalelse —

               VEDTAGET DENNE FORORDNING:

            Artikel 1
            Ikke-fornyelse af godkendelsen af aktivstoffet
            Godkendelsen af aktivstoffet chlorpropham fornyes ikke.

            Artikel 2
            Ændring af gennemførelsesforordning (EU) nr. 540/2011
            I del A i bilaget til gennemførelsesforordning (EU) nr. 540/2011 udgår række 78 vedrørende chlorpropham.

            Artikel 3
            Overgangsforanstaltninger
            Medlemsstaterne tilbagekalder godkendelser af plantebeskyttelsesmidler, der indeholder chlorpropham som aktivstof, senest den 8. januar 2020.

            Artikel 4
            Afviklingsperiode
            Eventuelle afviklingsperioder, som medlemsstaterne indrømmer i henhold til artikel 46 i forordning (EF) nr. 1107/2009, skal være så korte som muligt og udløbe senest den 8. oktober 2020.

            Artikel 5
            Ikrafttrædelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 17. juni 2019.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2004/20/EF af 2. marts 2004 om ændring af Rådets direktiv 91/414/EØF for at optage chlorpropham som aktivt stof (EUT L 70 af 9.3.2004, s. 32).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (6)  Den Europæiske Fødevaresikkerhedsautoritet (EFSA), 2017. »Conclusion on the peer review of the pesticide risk assessment of the active substance chlorpropham«. EFSA Journal 2017;15(7):4903, 29 s. doi:10.2903/j.efsa.2017.4903.

            (7)  Kommissionens gennemførelsesforordning (EU) 2018/917 af 27. juni 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne alpha-cypermethrin, beflubutamid, benalaxyl, benthiavalicarb, bifenazat, boscalid, bromoxynil, captan, carvon, chlorpropham, cyazofamid, desmedipham, dimethoat, dimethomorph, diquat, ethephon, ethoprophos, etoxazol, famoxadon, fenamidon, fenamiphos, flumioxazin, fluoxastrobin, folpet, foramsulfuron, formetanat, Gliocladium catenulatum stamme: J1446, isoxaflutol, metalaxyl-m, methiocarb, methoxyfenozid, metribuzin, milbemectin, oxasulfuron, Paecilomyces lilacinus stamme 251, phenmedipham, phosmet, pirimiphos-methyl, propamocarb, prothioconazol, pymetrozin og s-metolachlor (EUT L 163 af 28.6.2018, s. 13).


title: Kommissionens gennemførelsesforordning (EU) 2019/1013 af 16. april 2019 om forhåndsmeddelelse om sendinger af visse kategorier af dyr og varer, der indføres til Unionen (EØS-relevant tekst.)

text:
                  21.6.2019

                  DA

                  Den Europæiske Unions Tidende

                  L 165/8

         KOMMISSIONENS GENNEMFØRELSESFORORDNING (EU) 2019/1013
         af 16. april 2019
         om forhåndsmeddelelse om sendinger af visse kategorier af dyr og varer, der indføres til Unionen
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 58, stk. 1, litra b), og
         ud fra følgende betragtninger:

                     (1)

                     Ved forordning (EU) 2017/625 fastsættes bl.a. rammen for gennemførelse af offentlig kontrol og andre officielle aktiviteter i relation til dyr og varer, der indføres til Unionen fra tredjelande, til verifikation af, at EU-lovgivningen er overholdt, med det formål at beskytte menneskers, dyrs og planters sundhed, dyrevelfærden og, for så vidt angår genetisk modificerede organismer (GMO'er) og plantebeskyttelsesmidler, tillige miljøet. Denne ramme omfatter offentlig kontrol af dyr og varer, der indføres til Unionen fra tredjelande via udpegede grænsekontrolsteder.

                     (2)

                     I henhold til forordning (EU) 2017/625 skal de operatører, der er ansvarlige for visse sendinger, der indføres til Unionen, give forhåndsmeddelelse til de kompetente myndigheder for grænsekontrolstederne, inden sendingerne ankommer. For at sætte disse myndigheder i stand til at gennemføre deres offentlige kontrol rettidigt og effektivt bør minimumsfristen for forhåndsmeddelelse fastsættes til én arbejdsdag før sendingernes ankomst.

                     (3)

                     Transportrelaterede logistiske begrænsninger kan imidlertid i visse tilfælde gøre det umuligt at overholde fristen for forhåndsmeddelelse på én arbejdsdag før sendingens ankomst. Dette kan f.eks. være tilfældet, hvis sendingen transporteres fra afsendelsesstedet til grænsekontrolstedet på under 24 timer, og de oplysninger, der er nødvendige for at kunne udfylde de relevante dele af det fælles sundhedsimportdokument (CHED-dokumentet), som kræves til forhåndsmeddelelse, jf. artikel 56, stk. 3, litra a), i forordning (EU) 2017/625, ikke foreligger, før sendingen lastes. I sådanne tilfælde bør medlemsstaterne have mulighed for at kræve, at der gives forhåndsmeddelelse mindst fire timer før sendingens ankomst, således at der også under sådanne omstændigheder kan sikres en rettidig og effektiv offentlig kontrol.

                     (4)

                     Det følger af Kommissionens delegerede forordning (EU) 2019/1012 (2), at medlemsstaterne kan fritage grænsekontrolsteder, der skal udpeges til import af uforarbejdede kævler og savet og tilhugget træ, fra visse minimumskrav til grænsekontrolsteder på grundlag af særlige geografiske begrænsninger. Nævnte forordning foreskriver desuden, at offentlig kontrol og andre officielle aktiviteter på det grænsekontrolsted, der er udpeget til ovennævnte varer, kan foretages af et mobilt officielt kontrolteam. For at sikre, at der er tilstrækkelig tid til tilrettelæggelsen af offentlig kontrol og andre officielle aktiviteter på de pågældende grænsekontrolsteder, bør der derfor ved nærværende forordning fastsættes en undtagelse fra reglerne om minimumsfristen for forhåndsmeddelelse om sendingers ankomst.

                     (5)

                     Da forordning (EU) 2017/625 anvendes fra den 14. december 2019, bør nærværende forordning også anvendes fra denne dato.

                     (6)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Forhåndsmeddelelse om sendinger

               1.   Den operatør, der er ansvarlig for en sending af dyr og varer af de i artikel 47, stk. 1, i forordning (EU) 2017/625 omhandlede kategorier, giver forhåndsmeddelelse til den kompetente myndighed på det grænsekontrolsted, hvor sendingen først ankommer til Unionen, mindst én arbejdsdag før sendingens forventede ankomst.

               2.   Uanset stk. 1 kan de kompetente myndigheder på grænsekontrolstederne, såfremt logistiske begrænsninger gør det umuligt at overholde den i samme stykke fastsatte frist, anvende en frist for forhåndsmeddelelse på mindst fire timer før sendingens forventede ankomst.

               3.   Uanset stk. 1 kan de kompetente myndigheder på grænsekontrolsteder, der er udpeget til import af uforarbejdede trækævler og savet og tilhugget træ, jf. artikel 4 i Kommissionens delegerede forordning (EU) 2019/1012, anvende en frist for forhåndsmeddelelse på op til fem arbejdsdage før sådanne sendingers forventede ankomst.

            Artikel 2
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 14. december 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. april 2019.

                  På Kommissionens vegne

               Jean-Claude JUNCKER

                  Formand

            (1)  EUT L 95 af 7.4.2017, s. 1.

            (2)  Kommissionens delegerede forordning (EU) 2019/1012 af 12. marts 2019 om supplerende regler til Europa-Parlamentets og Rådets forordning (EU) 2017/625 for så vidt angår undtagelse fra reglerne om udpegelse af kontrolsteder og fra minimumskravene til grænsekontrolsteder (se side 4 i denne EUT).


title: Kommissionens gennemførelsesforordning (EU) 2019/1014 af 12. juni 2019 om fastsættelse af nærmere regler for minimumskrav til grænsekontrolsteder, herunder til inspektionscentre, og til det format, de kategorier og de forkortelser, der skal anvendes i lister over grænsekontrolsteder og kontrolsteder (EØS-relevant tekst.)

text:
                  21.6.2019

                  DA

                  Den Europæiske Unions Tidende

                  L 165/10

         KOMMISSIONENS GENNEMFØRELSESFORORDNING (EU) 2019/1014
         af 12. juni 2019
         om fastsættelse af nærmere regler for minimumskrav til grænsekontrolsteder, herunder til inspektionscentre, og til det format, de kategorier og de forkortelser, der skal anvendes i lister over grænsekontrolsteder og kontrolsteder
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (1), særlig artikel 60, stk. 2, og artikel 64, stk. 4, og
         ud fra følgende betragtninger:

                     (1)

                     Ved forordning (EU) 2017/625 fastsættes bl.a. rammen for gennemførelse af offentlig kontrol af og andre officielle aktiviteter vedrørende dyr og varer, der indføres til Unionen fra tredjelande, til verifikation af, at EU-lovgivningen om agrofødevarekæden overholdes, med det formål at beskytte menneskers, dyrs og planters sundhed, dyrevelfærden og, for så vidt angår genetisk modificerede organismer (GMO'er) og plantebeskyttelsesmidler, tillige miljøet. Forordningen foreskriver, at der skal gennemføres offentlig kontrol af sendinger af dyr og varer på det grænsekontrolsted, hvor sendingen først ankommer til Unionen. Medlemsstaterne skal i det øjemed udpege grænsekontrolsteder.

                     (2)

                     Ved forordning (EU) 2017/625 fastsættes de minimumskrav, som grænsekontrolsteder skal opfylde for at blive udpeget. Der bør derfor fastsættes nærmere regler for minimumskrav til infrastruktur, udstyr og dokumentation på grænsekontrolsteder.

                     (3)

                     Med henblik på at beskytte menneskers og dyrs sundhed bør der fastsættes yderligere nærmere regler for minimumskrav til grænsekontrolsteder, der er blevet udpeget til kategorien af dyr og visse kategorier af varer som f.eks. animalske produkter, animalske biprodukter, avlsmateriale, sammensatte produkter samt hø og halm.

                     (4)

                     For at tage hensyn til de særlige krav til aflæsning af visse sendinger, der ikke transporteres i containere, som f.eks. sendinger af fiskevarer eller sendinger af animalske biprodukter bestående af f.eks. uld, og bulkgods, der består af store mængder varer, som transporteres uden emballage, bør grænsekontrolsteder i visse tilfælde fritages fra kravet om at have et overdækket aflæsningsområde. I betragtning af, at sendinger af flydende bulk af animalsk og ikke-animalsk oprindelse aflæsses direkte fra transportmidlet til tanke via særlige rør, bør grænsekontrolstederne ikke være forpligtet til at have områder eller lokaler til aflæsning af varer eller inspektionsrum eller undersøgelsesområder til gennemførelsen af offentlig kontrol af og andre officielle aktiviteter vedrørende flydende bulk.

                     (5)

                     Med henblik på at forebygge risici for krydskontaminering bør der fastsættes adskillelseskrav for aflæsnings-, opbevarings- og inspektionsfaciliteterne på grænsekontrolsteder, der er blevet udpeget til animalske produkter, sammensatte produkter, animalske biprodukter og avlsmateriale. Dog bør der fastsættes bestemmelser om en undtagelse fra adskillelseskravene, hvis grænsekontrolstedet kun er udpeget til emballerede varer, eller til emballerede og visse uemballerede varer, for hvilke de kompetente myndigheders risikovurdering på grænsekontrolstedet viser, at der ikke er nogen risiko for krydskontaminering. I sidstnævnte tilfælde bør de kompetente myndigheder ydermere sikre, at sendingerne adskilles tidsmæssigt for så vidt angår deres håndtering, samt at faciliteterne rengøres og desinficeres i tidsrummet mellem de forskellige sendingers ankomst.

                     (6)

                     Da de dyr og varer, der indføres i Unionen, og som skal underkastes offentlig kontrol ved grænsekontrolsteder, ikke nødvendigvis overholder EU-lovgivningen, og da enhver risiko for krydskontaminering skal undgås, bør der fastsættes regler, som forbyder anvendelsen af visse faciliteter på grænsekontrolstedet til sendinger af dyr og varer, der handles inden for Unionen, og tillader en sådan anvendelse til sendinger af dyr og varer, der eksportes eller flyttes fra et sted inden for Unionens område til et andet sted inden for Unionens område efter at have passeret gennem et tredjelands område, forudsat at de kompetente myndigheder gennemfører tilstrækkelige risikoforebyggelsesforanstaltninger. Sådanne foranstaltninger bør baseres på en vurdering af, om de pågældende faciliteter har kapacitet til udførelsen af sådanne supplerende aktiviteter. De kompetente myndigheder bør indføre passende ordninger til at håndtere dyr i overensstemmelse med Unionens regler om dyrevelfærd.

                     (7)

                     Med henblik på at fremme effektiviteten af offentlige kontroller og andre officielle aktiviteter bør der indføres en vis grad af fleksibilitet ved, under særlige omstændigheder, at tillade anvendelse af opbevaringsfaciliteter tilhørende erhvervsvirksomheder samt opbevaring i de transportmidler, som sendingen blev transporteret til grænsekontrolstedet i.

                     (8)

                     For at fremme den effektive organisation og udførelse af offentlige kontroller og andre officielle aktiviteter bør det tillades, at grænsekontrolsteder opdeles i et eller flere inspektionscentre, hvor de kategorier af dyr og varer, som grænsekontrolstedet er blevet udpeget til, skal kontrolleres. I den forbindelse bør der fastsættes minimumskrav til inspektionscentre.

                     (9)

                     Inspektionscentrenes overholdelse af minimumskravene til grænsekontrolsteder i artikel 64, stk. 3, i forordning (EU) 2017/625, og de nærmere regler for minimumskrav i nærværende forordning bør vurderes af Kommissionen som en del af udpegelsesprocessen for grænsekontrolstedet. Derfor bør medlemsstaterne fremsende al nødvendig dokumentation om inspektionscentrene, når de underretter Kommissionen om udpegelsen af et grænsekontrolsted.

                     (10)

                     For at sikre en passende verifikation af, at grænsekontrolsteder og inspektionscentre på sådanne kontrolsteder overholder minimumskravene i artikel 64, stk. 3, i forordning (EU) 2017/625 og de nærmere regler i nærværende forordning, bør medlemsstaterne underrette Kommissionen om eventuelle ændringer i infrastrukturen eller driften af et grænsekontrolsted eller et inspektionscenter på kontrolstedet, såfremt sådanne ændringer kræver en ajourføring af oplysningerne meddelt til Kommissionen, jf. artikel 59, stk. 2 i forordning (EU) 2017/625. Medlemsstaterne bør derfor i denne forordning pålægges at underrette Kommissionen herom.

                     (11)

                     Ved artikel 53, stk. 2, og artikel 60, stk. 1, i forordning (EU) 2017/625 pålægges alle medlemsstater at gøre ajourførte lister over grænsekontrolsteder og kontrolsteder på deres områder tilgængelige på internettet med visse oplysninger for hvert grænsekontrolsted og kontrolsted. Det er derfor hensigtsmæssigt i denne forordning at fastsætte formatet for listerne over grænsekontrolsteder og kontrolsteder samt de forkortelser, der skal anvendes til at angive de kategorier af dyr og varer, som grænsekontrolstederne og kontrolstederne er blevet udpeget til, samt yderligere specifikke oplysninger om rammerne for udpegelsen.

                     (12)

                     Af hensyn til gennemsigtigheden bør alle inspektionscentre, der anvendes som en del af et grænsekontrolsted, opføres sammen med selve kontrolstedet på listen over grænsekontrolsteder med en angivelse af de kategorier af dyr og varer, der kontrolleres på inspektionscentrene. Eventuelle ændringer vedrørende inspektionscentrene bør afspejles nøjagtigt i listen.

                     (13)

                     De regler, der skal fastsættes af Kommissionen i overensstemmelse med artikel 60, stk. 2, og 64, stk. 4, i forordning (EU) 2017/625, er tæt knyttet til hinanden, da de alle vedrører krav til grænsekontrolsteder og kontrolsteder, og de bør derfor finde anvendelse fra samme dato. For at fremme en korrekt og generel anvendelse af de pågældende regler, bør de fastsættes i én enkelt retsakt.

                     (14)

                     Kommissionens beslutning 2001/812/EF (2) fastsætter minimumskrav for grænsekontrolsteder, der er godkendt i henhold til Rådets direktiv 97/78/EF (3), for inspektionscentre og regler for deres opførelse på en liste. Kommissionens beslutning 2009/821/EF (4) opstiller en liste over godkendte grænsekontrolsteder. Kommissionens direktiv 98/22/EF (5) fastsætter minimumskrav for gennemførelsen af plantesundhedskontroller på kontrolsteder af planter, planteprodukter og andre objekter fra tredjelande i overensstemmelse med Rådets direktiv 2000/29/EF (6). For at sikre konsistens og undgå overlappende krav bør beslutning 2001/812/EF, beslutning 2009/821/EF og direktiv 98/22/EF ophæves.

                     (15)

                     De relevante bestemmelser og beføjelser, som Kommissionen tillægges ved forordning (EU) 2017/625, finder først anvendelse fra den 14. december 2019. Derfor bør bestemmelserne i nærværende forordning også gælde fra denne dato.

                     (16)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Genstand

               1.   Denne forordning fastlægger reglerne for gennemførelse af forordning (EU) 2017/625 for så vidt angår:

                           a)

                           fælles nærmere regler for minimumskrav til infrastruktur, udstyr og dokumentation på grænsekontrolsteder og på andre kontrolsteder end grænsekontrolsteder

                           b)

                           specifikke nærmere regler for minimumskrav til grænsekontrolsteder, der er udpeget til kategorier af dyr og varer som omhandlet i artikel 47, stk. 1, litra a) og b), i forordning (EU) 2017/625

                           c)

                           nærmere regler for minimumskrav til inspektionscentre

                           d)

                           det format, de kategorier, de forkortelser og andre oplysninger, der skal anvendes i listerne over grænsekontrolsteder og andre kontrolsteder.

            Artikel 2
            Definitioner
            I denne forordning forstås ved:
            1)   »emballerede varer«: varer, der er anbragt i en hvilken som helst form for emballage, som omslutter varen fuldstændigt for at forhindre lækage og tab af indhold
            2)   »inspektionscenter«: en separat facilitet på et grænsekontrolsted, der er oprettet for at gennemføre offentlig kontrol af og andre officielle aktiviteter vedrørende dyr og varer på det område, som grænsekontrolstedet er udpeget til
            3)   »hovdyr«: hovdyr som defineret i artikel 2, litra d), i Rådets direktiv 2004/68/EF (7)

            4)   »registrerede dyr af hestefamilien«: registrerede enhovede dyr som defineret i artikel 2, litra c), i Rådets direktiv 2009/156/EF (8).

         KAPITEL I

               Fælles minimumskrav til grænsekontrolsteder

            Artikel 3
            Infrastruktur på grænsekontrolstedet

               1.   Grænsekontrolsteder, der er udpeget til kategorier af dyr og varer som omhandlet i artikel 47, stk. 1, i forordning (EU) 2017/625, skal have følgende faciliteter:

                           a)

                           områder eller lokaler, hvor dyr og varer kan aflæsses. Sådanne områder skal være overdækkede, undtagen i de tilfælde, der nævnes i stk. 4

                           b)

                           inspektionslokaler eller inspektionsområder, der er forsynet med varmt og koldt rindende vand og faciliteter til håndvask og -tørring

                           c)

                           staldområder eller -lokaler til dyr og opbevaringsfaciliteter, herunder kølerum, såfremt det er hensigtsmæssigt for den kategori af varer, som grænsekontrolstedet er udpeget til, og

                           d)

                           adgang til toiletter med faciliteter til håndvask og -tørring.

               2.   De lokaler, der er nævnt i stk. 1, skal have vægge, gulve og lofter, der er nemme at rengøre og desinficere, passende afløb og passende naturligt eller kunstigt lys.

               3.   De områder, der er nævnt i stk. 1, skal være nemme at rengøre, have passende afløb og passende naturligt eller kunstigt lys.

               4.   Kravene til overdækkede aflæsningsområder, jf. stk. 1, litra a), finder ikke anvendelse i følgende tilfælde:

                           a)

                           sendinger af fiskevarer til konsum, som ikke transporteres i containere

                           b)

                           sendinger af animalske biprodukter bestående af uld, forarbejdet animalsk protein i bulk, løst indladet gødning eller guano, og

                           c)

                           sendinger af store mængder bulkgods som omhandlet i artikel 47, stk. 1, litra c), d) og e), i forordning (EU) 2017/625.

               5.   De faciliteter, der er omhandlet i stk. 1, litra a) og b), er ikke påkrævet som led i gennemførelsen af offentlig kontrol af og andre officielle aktiviteter vedrørende flydende bulk af animalsk og ikke-animalsk oprindelse.

               6.   Medlemsstaterne kan undtage grænsekontrolsteder, der er blevet udpeget til de kategorier af varer, der er omhandlet i artikel 47, stk. 1, litra c), i forordning (EU) 2017/625, fra følgende krav:

                           a)

                           at have en forsyning af varmt og koldt rindende vand og faciliteter til håndvask og -tørring, jf. stk. 1, litra b), og

                           b)

                           at have lokaler med lofter, der er nemme at desinficere, jf. stk. 2.

               7.   De faciliteter, der er omhandlet i stk. 1, litra a), b) og c), må ikke også anvendes til andre kategorier af varer som omhandlet i artikel 47, stk. 1, i forordning (EU) 2017/625, når de anvendes til animalske og sammensatte produkter.

               8.   De faciliteter, der er omhandlet i stk. 1, litra a), b) og c), må ikke også anvendes til fødevarer af ikke-animalsk oprindelse, når de anvendes til avlsmateriale og animalske biprodukter.

               9.   Uanset kravene i stk. 7 og 8 kan grænsekontrolsteder dele de faciliteter, som er omhandlet i stk. 1, litra a), b) og c), i følgende tilfælde:

                           a)

                           grænsekontrolsteder, der kun er blevet udpeget til kategorier af emballerede varer, eller

                           b)

                           grænsekontrolsteder, der er blevet udpeget til kategorier af emballerede varer og uemballerede varer, forudsat at følgende betingelser er opfyldt:

                                       i)

                                       de kompetente myndigheder gennemfører en risikovurdering af grænsekontrolstedet, der viser, hvordan krydskontaminering kan undgås, og de gennemfører de foranstaltninger, der identificeres i risikoanalysen, til forebyggelse af en sådan krydskontaminering, og

                                       ii)

                                       de kompetente myndigheder sikrer en tidsmæssig adskillelse mellem håndteringen af forskellige forsendelser af uemballerede varer og mellem håndteringen af forsendelser af uemballerede og emballerede varer. I den tidsperiode, der følger af den tidsmæssige adskillelse, skal faciliteterne i stk. 1, litra a), b) og c), rengøres og desinficeres.

               10.   Stk. 9 finder ikke anvendelse på de faciliteter, der er omhandlet i stk. 1, litra c), hvis disse faciliteter anvendes til opbevaring af animalske biprodukter i bulk.

               11.   De kompetente myndigheder på grænsekontrolstedet kan, under deres kontrol, tillade anvendelsen af kommercielle opbevaringsfaciliteter til de varer, der er omhandlet i artikel 47, stk. 1, i forordning (EU) 2017/625, forudsat at disse faciliteter ligger i umiddelbar nærhed af grænsekontrolstedet og hører under den samme toldmyndigheds ansvarsområde.
               Sådanne kommercielle opbevaringsfaciliteter kan anvendes til at udføre identitetskontrol og fysisk kontrol af produkter af ikke-animalsk oprindelse, forudsat at disse faciliteter overholder mindstekravene i denne forordning.

               12.   Varer, der opbevares i kommercielle opbevaringsfaciliteter i overensstemmelse med stk. 11, skal opbevares under hygiejniske betingelser og være behørigt identificeret ved hjælp af stregkoder eller andre elektroniske midler eller etiketter. Hvis varerne kan udgøre en risiko for menneskers, dyrs og planters sundhed, eller, hvis det drejer sig om GMO'er og plantebeskyttelsesmidler, tillige for miljøet, skal de ydermere opbevares i et separat, aflåseligt lokale eller i områder, der er afskærmet fra alle andre varer, der opbevares i de kommercielle opbevaringsfaciliteter.

               13.   Hvis grænsekontrolstedet ligger ved en vej, en jernbane eller en havn, kan opbevaring i det transportmiddel, som varerne blev transporteret til grænsekontrolstedet i, tillades under de kompetente myndigheders kontrol.

               14.   Medlemsstaterne informerer Kommissionen om eventuelle ændringer i infrastrukturen eller driften af et grænsekontrolsted, eller i et inspektionscenter beliggende i dette grænsekontrolsted, såfremt sådanne ændringer kræver en ajourføring af de oplysninger, som Kommissionen skal underrettes om, jf. artikel 59, stk. 2, i forordning (EU) 2017/625.

            Artikel 4
            Udstyr og dokumentation på grænsekontrolsteder

               1.   Grænsekontrolsteder skal have adgang til:

                           a)

                           udstyr til vejning af sendinger, hvis det er relevant for de kategorier af dyr og varer, som grænsekontrolstedet er udpeget til

                           b)

                           udstyr til at aflæsse, åbne og undersøge sendinger

                           c)

                           udstyr til rengøring og desinficering og vejledning i brugen heraf eller et dokumenteret system til rengøring og desinficering, hvis rengøringen og desinficeringen foretages af aktører uden for grænsekontrolstedet, og

                           d)

                           passende udstyr til midlertidig opbevaring af prøver under temperaturkontrol indtil afsendelsen til laboratoriet og passende beholdere til transport af disse prøver.

               2.   Hvis det er relevant for de kategorier af dyr og varer, som grænsekontrolstedet er udpeget til, skal inspektionslokaler eller inspektionsområder være udstyret med:

                           a)

                           et bord med en glat overflade, der er nem at rengøre og desinficere

                           b)

                           et termometer til at måle varernes overflade- og kernetemperatur

                           c)

                           optøningsudstyr

                           d)

                           prøvetagningsudstyr og

                           e)

                           forseglingstape og nummererede plomber eller etiketter, som er tydeligt mærket, til sikring af sporbarhed.

               3.   Hvis det er nødvendigt at sikre integriteten af de prøver, der er udtaget som en del af den offentlige kontrol, skal en detaljeret vejledning om prøvetagning med henblik på analyse og om transport af sådanne prøver til det udpegede officielle laboratorium være tilgængelig.

         KAPITEL II

               Specifikke minimumskrav til grænsekontrolsteder

            Artikel 5
            Grænsekontrolsteder udpeget til kategorier af dyr

               1.   Ud over kravene i artikel 3 og 4 skal grænsekontrolsteder, der er blevet udpeget til de dyr, som er omhandlet i artikel 47, stk. 1, litra a), i forordning (EU) 2017/625, have følgende:

                           a)

                           omklædningsrum med brusebad

                           b)

                           områder eller lokaler til aflæsning af dyr som omhandlet i artikel 3, stk. 1, litra a), med tilstrækkelig plads, lys og ventilation

                           c)

                           udstyr til fodring og vanding

                           d)

                           opbevaringsfaciliteter til foderstoffer, strøelse og gødning eller ordninger med en ekstern udbyder, der sørger for samme faciliteter

                           e)

                           staldområder eller -lokaler til separat tilbageholdelse af følgende kategorier af dyr, som grænsekontrolstedet er udpeget til:

                                       i)

                                       hovdyr, der ikke er registrerede dyr af hestefamilien

                                       ii)

                                       registrerede dyr af hestefamilien og

                                       iii)

                                       andre dyr, der ikke er hovdyr (men inklusive hovdyr fra zoologiske haver)

                           f)

                           inspektionslokaler eller inspektionsområder forsynet med fastholdelsesudstyr og det nødvendige udstyr til at udføre kliniske undersøgelser og

                           g)

                           en særlig adgangsvej eller andre ordninger, således at dyrene undgår unødig ventetid, inden de kommer til aflæsningsområdet.

               2.   De faciliteter, som er omhandlet i stk. 1, litra b), c), e), f) og g), skal udformes, konstrueres, vedligeholdes og drives således, at dyrene ikke udsættes for unødig fysisk overlast og unødige lidelser, og således, at deres sikkerhed kan garanteres.

               3.   Faciliteterne som omhandlet i stk. 1, litra a), b), c), e) og f), skal udgøre en integreret og sammenhængende arbejdsenhed.

               4.   De faciliteter, som er omhandlet i stk. 1, må ikke anvendes til gennemførelsen af offentlig kontrol af og andre officielle aktiviteter vedrørende sendinger af dyr bestemt til samhandel inden for Unionen.
               De faciliteter, som er omhandlet i stk. 1, kan anvendes til gennemførelsen af offentlig kontrol af og andre officielle aktiviteter vedrørende sendinger af dyr, der er bestemt til eksport fra Unionen, eller som flyttes fra et af de områder, der er opført på listen i bilag I til forordning (EU) 2017/625, til et andet område opført på listen i bilag I til forordning (EU) 2017/625 efter at have passeret gennem et tredjelands område, forudsat at følgende betingelser er overholdt:

                           a)

                           de kompetente myndigheder gennemfører en risikovurdering af grænsekontrolstedet, der viser, hvordan krydskontaminering kan undgås, og de gennemfører de foranstaltninger, der identificeres i risikoanalysen, til forebyggelse af en sådan krydskontaminering, og

                           b)

                           den kompetente myndighed sikrer en tidsmæssig adskillelse mellem håndtering af sendinger af dyr, der er bestemt til eksport fra Unionen, eller som flyttes fra et af de områder, der er opført på listen i bilag I til forordning (EU) 2017/625, til et andet område opført på listen i bilag I til forordning (EU) 2017/625 efter at have passeret gennem et tredjelands område, og alle andre sendinger af dyr, der indføres i Unionen. I den tidsperiode, der følger af den tidsmæssige adskillelse, skal faciliteterne rengøres og desinficeres.

               5.   De faciliteter, som er omhandlet i stk. 1, litra b), c), e) og f), må ikke også anvendes til de kategorier af varer, der er omhandlet i artikel 47, stk. 1, i forordning (EU) 2017/625.

            Artikel 6
            Grænsekontrolsteder udpeget til kategorier af animalske varer, animalske biprodukter, avlsmateriale, sammensatte produkter samt hø og halm

               1.   Ud over kravene i artikel 3 og 4 skal grænsekontrolsteder, der er blevet udpeget til de kategorier af varer, som er omhandlet i artikel 47, stk. 1, litra b), i forordning (EU) 2017/625:

                           a)

                           have inspektionslokaler som omhandlet i artikel 3, stk. 1, litra b), forsynet med faciliteter til, om nødvendigt, at opretholde et temperaturreguleret klima

                           b)

                           hvis de er blevet udpeget til kategorier af kølede produkter, frosne produkter og produkter, der opbevares ved omgivelsestemperatur, have kapacitet til samtidig at opbevare disse varer under passende temperaturforhold for hver vare, indtil resultaterne af laboratorieanalyser, prøver eller diagnoser foreligger, eller indtil resultatet af undersøgelser foretaget af den kompetente myndighed foreligger, og

                           c)

                           have omklædningsrum.

               2.   De faciliteter, som er omhandlet i stk. 1, skal udgøre en integreret og sammenhængende arbejdsenhed.

               3.   De faciliteter, som er omhandlet i stk. 1, må ikke anvendes til gennemførelsen af offentlig kontrol af og andre officielle aktiviteter vedrørende sendinger af varer bestemt til samhandel inden for Unionen.
               De faciliteter, som er omhandlet i stk. 1, kan anvendes til gennemførelsen af offentlig kontrol af og andre officielle aktiviteter vedrørende sendinger af varer, der er bestemt til eksport fra Unionen, eller som flyttes fra et af de områder, der er opført på listen i bilag I til forordning (EU) 2017/625, til et andet område opført på listen i bilag I til forordning (EU) 2017/625 efter at have passeret gennem et tredjelands område, forudsat at følgende betingelser er overholdt:

                           a)

                           de kompetente myndigheder gennemfører en risikovurdering af grænsekontrolstedet, der viser, hvordan krydskontaminering kan undgås, og de gennemfører de foranstaltninger, der identificeres i risikoanalysen, til forebyggelse af en sådan krydskontaminering, og

                           b)

                           den kompetente myndighed sikrer en tidsmæssig adskillelse mellem håndtering af sendinger af varer, der er bestemt til eksport fra Unionen, eller som flyttes fra et af de områder, der er opført på listen i bilag I til forordning (EU) 2017/625 til et andet område opført på listen i bilag I til forordning (EU) 2017/625 efter at have passeret gennem et tredjelands område, og alle andre sendinger af varer, der indføres i Unionen. I den tidsperiode, der følger af den tidsmæssige adskillelse, skal faciliteterne til håndtering af sendinger af varer rengøres og desinficeres.

               4.   Kravene i stk. 1, 2 og 3 finder ikke anvendelse på gennemførelsen af offentlig kontrol af og andre officielle aktiviteter vedrørende flydende bulk af animalsk og ikke-animalsk oprindelse.

               5.   Levende frøer, levende fisk og levende hvirvelløse dyr, der er bestemt til konsum, samt rugeæg og fiskemadding kan undersøges på det grænsekontrolsted, der er blevet udpeget til de kategorier af varer, der er omhandlet i artikel 47, stk. 1, litra b), i forordning (EU) 2017/625.

         KAPITEL III

               Liste over grænsekontrolsteder og andre kontrolsteder

            Artikel 7
            Format, kategorier, forkortelser og andre oplysninger, der skal anvendes i listerne over grænsekontrolsteder og kontrolsteder

               1.   Medlemsstaterne anvender det format, der er fastsat i bilag I, til at angive de oplysninger, der er omhandlet i artikel 60, stk. 1, i forordning (EU) 2017/625.

               2.   Når medlemsstaterne opstiller listerne over grænsekontrolsteder, jf. artikel 60, stk. 1, i forordning (EU) 2017/625, og listerne over kontrolsteder, jf. artikel 53, stk. 2, i forordning (EU) 2017/625, skal de anvende de forkortelser og specifikationer, der er fastsat i bilag II.

               3.   Listerne over grænsekontrolsteder og kontrolsteder ledsages af en forklarende note, som indeholder de forkortelser og specifikationer, der er fastsat i bilag II.

         KAPITEL IV

               Inspektionscentre

            Artikel 8
            Krav til inspektionscentre

               1.   Grænsekontrolsteder kan omfatte et eller flere inspektionscentre, der efter behov udfører offentlig kontrol af og andre officielle aktiviteter vedrørende kategorier af dyr og varer, der falder under ind under rammerne for udpegelsen af grænsekontrolstedet.

               2.   Inspektionscentrene skal overholde de minimumskrav for grænsekontrolsteder, der er fastsat i artikel 64, stk. 3, i forordning (EU) 2017/625, og de nærmere regler for minimumskrav i nærværende forordning.
               Kravene i artikel 64, stk. 3, litra f), i forordning (EU) 2017/625 finder ikke anvendelse på inspektionscentre, der har adgang til teknologi og udstyr til drift af det informationsstyringssystem vedrørende offentlig kontrol (IMSOC), der er omhandlet i artikel 131 i nævnte forordning, og til andre computerbaserede informationsstyringssystemer, der er tilgængelige i en anden facilitet på det samme grænsekontrolsted.

               3.   Inspektionscentrene skal:

                           a)

                           høre under den samme toldmyndigheds ansvarsområde som grænsekontrolstedet og

                           b)

                           høre under den kompetente myndigheds kontrol på grænsekontrolstedet.

               4.   Hvis medlemsstater underretter Kommissionen om udpegelsen af et grænsekontrolsted, jf. artikel 59 i forordning (EU) 2017/625, skal de også indgive alle relevante oplysninger om eventuelle inspektionscentre på grænsekontrolstedet til Kommissionen.

               5.   Medlemsstaterne skal opføre hvert inspektionscenter sammen med det pågældende grænsekontrolsted udpeget i henhold til artikel 59 i forordning (EU) 2017/625, på en liste i overensstemmelse med formatet fastsat i bilag I. Af oplysningerne skal det også fremgå, hvilke kategorier af dyr og varer der kontrolleres i inspektionscentrene, jf. artikel 7.

               6.   Medlemsstaterne fjerner inspektionscentrene fra den liste, som er omhandlet i stk. 5, når de ikke længere er i overensstemmelse med stk. 2 og 3, og underretter Kommissionen om sletningen og årsagerne til denne beslutning.

            Artikel 9
            Ophævelse
            Kommissionens beslutning 2001/812/EF og 2009/821/EF og Kommissionens direktiv 98/22/EF ophæves med virkning fra den 14. december 2019.

            Artikel 10
            Ikrafttræden og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 14. december 2019.
            For grænsekontrolsteder, der er udpeget til de varer, som er omhandlet i artikel 47, stk. 1, litra c), i forordning (EU) 2017/625, i overensstemmelse med artikel 59, stk. 1, i nævnte forordning, og som ikke på datoen for ikrafttrædelsen af denne forordning har overdækkede områder eller lokaler til aflæsning, finder artikel 3, stk. 1, litra a), andet punktum, samt artikel 3, stk. 3, dog først anvendelse fra den 14. december 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. juni 2019.

                  På Kommissionens vegne

               Jean-Claude JUNCKER

                  Formand

            (1)  EUT L 93 af 7.4.2017, s. 3.

            (2)  Kommissionens beslutning 2001/812/EF af 21. november 2001 om betingelserne for godkendelse af grænsekontrolsteder, der er ansvarlige for veterinærkontrol af tredjelandsprodukter, som føres ind i EF (EFT L 306 af 23.11.2001, s. 28)

            (3)  Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (EFT L 24 af 30.1.1998, s. 9).

            (4)  Kommissionens beslutning 2009/821/EF af 28. september 2009 om fastlæggelse af en liste over godkendte grænsekontrolsteder, af visse regler for den kontrol, der gennemføres af Kommissionens veterinæreksperter, og af veterinærenhederne i Traces (EUT L 296 af 12.11.2009, s. 1).

            (5)  Kommissionens direktiv 98/22/EF af 15. april 1998 om fastsættelse af minimumskravene gældende for plantesundhedskontrol i EF på andre kontrolsteder end kontrolstederne på bestemmelsesstedet af planter, planteprodukter eller andre objekter fra tredjelande (EFT L 126 af 28.4.1998, s. 26).

            (6)  Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1)

            (7)  Rådets direktiv 2004/68/EF af 26. april 2004 om dyresundhedsbestemmelser for import til og transit gennem Fællesskabet af visse levende hovdyr, om ændring af direktiv 90/426/EØF og 92/65/EØF og om ophævelse af direktiv 72/462/EØF (EUT L 139 af 30.4.2004, s. 321).

            (8)  Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (EUT L 192 af 23.7.2010, s. 1).

            BILAG I

               Format for lister over grænsekontrolsteder

                           1.

                           2.

                           3.

                           4.

                           5.

                           6.

                           7.

                           Grænsekontrolsted

                           Kontaktoplysninger

                           Traces-kode

                           Transporttype

                           Inspektionscentre

                           Kategorier af dyr og varer og specifikationer

                           Yderligere specifikationer vedrørende omfanget af udpegelsen

               Format for lister over kontrolsteder

                           1.

                           2.

                           3.

                           6.

                           7.

                           Kontrolsted

                           Kontaktoplysninger

                           Traces-kode

                           Kategorier af dyr og varer og specifikationer

                           Yderligere specifikationer vedrørende omfanget af udpegelsen

            BILAG II

               Felt 1: Grænsekontrolsted/kontrolsted

            Navn på grænsekontrolsted/kontrolsted

               Felt 2: Kontaktoplysninger for grænsekontrolstedet og kontrolstedet

            Fuldstændig adresse
            E-mailadresse
            Telefonnummer
            Åbningstider (kun obligatorisk for grænsekontrolsteder)
            Websted (kun obligatorisk for grænsekontrolsteder)

               Felt 3:

            Tildelt traces-kode

               Felt 4: Transporttype for grænsekontrolstedet

                        A

                        =

                        Lufthavn

                        F

                        =

                        Jernbane

                        P

                        =

                        Havn

                        R

                        =

                        Vej

               Felt 5: Inspektionscentre

            (Bemærk venligst, at der kan være flere inspektionscentre på et grænsekontrolsted)
            Inspektionscentrets navn
            Adresse og kontaktoplysninger

               Felt 6: Grænsekontrolsted og kontrolsted

            Kategorier af dyr og varer og specifikationer

               Felt 7: Grænsekontrolsted og kontrolsted

            Yderligere specifikationer vedrørende omfanget af udpegelsen: fritekst, hvor yderligere specifikationer kan angives (1)

               Forkortelser og specifikationer for kategorier af dyr og varer, for hvilke grænsekontrolstedet og kontrolstedet er udpeget, herunder inspektionscentre, hvis det er relevant.

               a)   For dyr som omhandlet i artikel 47, stk. 1, litra a), i forordning (EU) 2017/625

                           Forkortelser

                        LA

                        Levende dyr

                        -U

                        Hovdyr, der ikke er registrerede dyr af hestefamilien

                        -E

                        Registrerede dyr af hestefamilien

                        -O

                        Andre dyr, der ikke er hovdyr (denne forkortelse omfatter hovdyr fra zoologiske haver)

                           Specifikationer

                        (*)

                        Suspension af grænsekontrolsteder og kontrolsteder som omhandlet i artikel 63 i forordning (EU) 2017/625

                        (1)

                        Se yderligere specifikationer i felt 7

               b)   For animalske produkter, sammensatte produkter, avlsmateriale, animalske biprodukter, hø og halm som omhandlet i artikel 47, stk. 1, litra b), i forordning (EU) 2017/625, eller omfattet af betingelser eller foranstaltninger som omhandlet i artikel 47, stk. 1, litra d), e) eller f), i forordning (EU) 2017/625

                           Forkortelser

                        POA

                        Animalske produkter, sammensatte produkter, avlsmateriale, animalske biprodukter, hø og halm

                        -HC

                        Produkter til konsum

                        -NHC

                        Produkter, der ikke er bestemt til konsum

                        -NT

                        Ingen temperaturkrav

                        -T

                        Frosne/kølede produkter

                        -T(FR)

                        Frosne produkter

                        -T(CH)

                        Kølede produkter

                           Specifikationer

                        (*)

                        Suspension af grænsekontrolsteder og kontrolsteder som omhandlet i artikel 63 i forordning (EU) 2017/625

                        (1)

                        Se yderligere specifikationer i felt 7

                        (2)

                        Kun emballerede produkter

                        (3)

                        Kun fiskevarer

                        (4)

                        Kun flydende bulk

               c)   For planter, planteprodukter og andre objekter som omhandlet i artikel 47, stk. 1, litra c), i forordning (EU) 2017/625

                           Forkortelser

                        P

                        Planter

                        PP

                        Planteprodukter

                        PP(WP)

                        Træ og træprodukter

                        OO

                        Andre objekter

                           Specifikationer

                        (*)

                        Suspension af grænsekontrolsteder og kontrolsteder som omhandlet i artikel 63 i forordning (EU) 2017/625

                        (1)

                        Se yderligere specifikationer i felt 7

               d)   For varer af ikke-animalsk oprindelse som omhandlet i artikel 47, stk. 1, litra d), e) eller f), i forordning (EU) 2017/625

                           Forkortelser

                        PNAO

                        Produkter af ikke-animalsk oprindelse

                        -HC(food)

                        Fødevarer af ikke-animalsk oprindelse, som er omfattet af de betingelser eller foranstaltninger, der er omhandlet i artikel 47, stk. 1, litra d), e) eller f), i forordning (EU) 2017/625

                        -NHC(feed)

                        Foderstoffer af ikke-animalsk oprindelse, som er omfattet af de betingelser eller foranstaltninger, som er omhandlet i artikel 47, stk. 1, litra d), e) eller f), i forordning (EU) 2017/625

                        -NHC(other)

                        Produkter af ikke-animalsk oprindelse, som hverken er fødevarer eller foder

                        -NT

                        Ingen temperaturkrav

                        -T

                        Frosne/kølede produkter

                        -T(FR)

                        Frosne produkter

                        -T(CH)

                        Kølede produkter

                           Specifikationer

                        (*)

                        Suspension af grænsekontrolsteder og kontrolsteder som omhandlet i artikel 63 i forordning (EU) 2017/625

                        (1)

                        Se yderligere specifikationer i felt 7

                        (2)

                        Kun emballerede produkter

                        (4)

                        Kun flydende bulk


title: Kommissionens gennemførelsesforordning (EU) 2019/1016 af 20. juni 2019 om minimumssalgsprisen for skummetmælkspulver i forbindelse med den 37. dellicitation i den licitationsprocedure, der blev indledt ved gennemførelsesforordning (EU) 2016/2080

text:
                  21.6.2019

                  DA

                  Den Europæiske Unions Tidende

                  L 165/65

         KOMMISSIONENS GENNEMFØRELSESFORORDNING (EU) 2019/1016
         af 20. juni 2019
         om minimumssalgsprisen for skummetmælkspulver i forbindelse med den 37. dellicitation i den licitationsprocedure, der blev indledt ved gennemførelsesforordning (EU) 2016/2080
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
         under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 32, og
         ud fra følgende betragtninger:

                     (1)

                     Ved Kommissionens gennemførelsesforordning (EU) 2016/2080 (3) indledes der en procedure for salg af skummetmælkspulver ved licitation.

                     (2)

                     På grundlag af de bud, der er modtaget i forbindelse med den 37. dellicitation, bør der fastsættes en minimumssalgspris.

                     (3)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter—

               VEDTAGET DENNE FORORDNING:

            Artikel 1
            I forbindelse med den 37. dellicitation for salg af skummetmælkspulver inden for rammerne af den licitationsprocedure, der er indledt ved gennemførelsesforordning (EU) 2016/2080, og hvortil fristen for indgivelse af bud udløb den 18. juni 2019, fastsættes minimumssalgsprisen til 175,90 EUR/100 kg.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 20. juni 2019.

                  På Kommissionens vegne

                  For formanden

               Jerzy PLEWA

                  Generaldirektør

                  Generaldirektoratet for Landbrug og Udvikling af Landdistrikter

            (1)  EUT L 347 af 20.12.2013, s. 671.

            (2)  EUT L 206 af 30.7.2016, s. 71.

            (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).


title: Rådets gennemførelsesforordning (EU) 2019/1169 af 8. juli 2019 om gennemførelse af forordning (EU) 2017/2063 om restriktive foranstaltninger på baggrund af situationen i Venezuela

text:
                  9.7.2019

                  DA

                  Den Europæiske Unions Tidende

                  L 183/1

         RÅDETS GENNEMFØRELSESFORORDNING (EU) 2019/1169
         af 8. juli 2019
         om gennemførelse af forordning (EU) 2017/2063 om restriktive foranstaltninger på baggrund af situationen i Venezuela
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2017/2063 af 13. november 2017 om restriktive foranstaltninger på baggrund af situationen i Venezuela (1), særlig artikel 17, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:

                     (1)

                     Rådet vedtog den 13. november 2017 forordning (EU) 2017/2063.

                     (2)

                     Begrundelserne vedrørende tre personer, der er opført på listen i bilag IV til forordning (EU) 2017/2063, bør ajourføres, og oplysninger om køn for alle personer opført på listen i nævnte bilag bør medtages i de identificerende oplysninger.

                     (3)

                     Bilag IV til forordning (EU) 2017/2063 bør derfor ændres i overensstemmelse hermed —

               VEDTAGET DENNE FORORDNING:

            Artikel 1
            Bilag IV til forordning (EU) 2017/2063 ændres som anført i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. juli 2019

                  På Rådets vegne

               A.-K. PEKONEN

                  Formand

            (1)  EUT L 295 af 14.11.2017, s. 21.

            BILAG
            Oplysningerne i punkt 1-18 i bilag IV til forordning (EU) 2017/2063 erstattes af følgende oplysninger:

                           Navn

                           Identificerende oplysninger

                           Begrundelse

                           Dato for opførelse

                           »1.

                           Néstor Luis Reverol Torres

                           Fødselsdato: 28. oktober 1964
                           Køn: mand

                           Indenrigs-, justits- og fredsminister. Forhenværende øverstbefalende for den bolivariske nationalgarde. Ansvarlig for alvorlige krænkelser af menneskerettighederne og undertrykkelse af den demokratiske opposition i Venezuela, herunder forbud mod og undertrykkelse af politiske demonstrationer.

                           22.1.2018

                           2.

                           Gustavo Enrique González López

                           Fødselsdato: 2. november 1960
                           Køn: mand

                           Genudnævnt til chef for den bolivariske nationale efterretningstjeneste (SEBIN) den 30. april 2019. Tidligere sikkerheds- og efterretningsrådgiver for præsidentens kabinet fra den 8. januar 2019 til den 30. april 2019 og chef for SEBIN indtil oktober 2018. Som chef for SEBIN ansvarlig for alvorlige krænkelser af menneskerettighederne (herunder vilkårlig tilbageholdelse, umenneskelig og nedværdigende behandling og tortur) og undertrykkelse af civilsamfundet og den demokratiske opposition i Venezuela.

                           22.1.2018

                           3.

                           Tibisay Lucena Ramírez

                           Fødselsdato: 26. april 1959
                           Køn: kvinde

                           Formand for det nationale valgråd (Consejo Nacional Electoral – CNE). Hendes handlinger og politikker har undergravet demokratiet og retsstaten i Venezuela, herunder ved at lette oprettelsen af den forfatningsgivende forsamling ved at undlade at sikre, at CNE forbliver en upartisk og uafhængig institution i overensstemmelse med den venezuelanske forfatning.

                           22.1.2018

                           4.

                           Antonio José Benavides Torres

                           Fødselsdato: 13. juni 1961
                           Køn: mand

                           Chef for hovedstadsområdets (Distrito Capital) regering indtil januar 2018. Øverstbefalende for den bolivariske nationalgarde frem til den 21. juni 2017. Involveret i undertrykkelse af civilsamfundet og den demokratiske opposition i Venezuela og ansvarlig for alvorlige krænkelser af menneskerettighederne begået af den bolivariske nationalgarde under hans kommando. Hans handlinger og politikker som øverstbefalende for den bolivariske nationalgarde, herunder den bolivariske nationalgardes ledende rolle i forbindelse med overvågning af civile demonstrationer og offentlige støtte til, at militære domstole bør have jurisdiktion over civile, har undergravet retsstaten i Venezuela.

                           22.1.2018

                           5.

                           Maikel José Moreno Pérez

                           Fødselsdato: 12. december 1965
                           Køn: mand

                           Præsident og tidligere vicepræsident for Venezuelas højesteret (Tribunal Supremo de Justicia). I disse funktioner har han støttet og lettet regeringsindgreb og politikker, som har undergravet demokratiet og retsstaten i Venezuela, og han er ansvarlig for handlinger og udtalelser, der har krænket nationalforsamlingens myndighed.

                           22.1.2018

                           6.

                           Tarek William Saab Halabi

                           Fødselsdato: 10. september 1963
                           Køn: mand

                           Venezuelansk rigsadvokat udpeget af den forfatningsgivende forsamling. I egenskab heraf og i tidligere funktioner som ombudsmand og formand for det republikanske moralske råd har han undergravet demokratiet og retsstaten i Venezuela ved offentligt at støtte handlinger mod regeringsmodstandere og inddragelse af beføjelser fra nationalforsamlingen.

                           22.1.2018

                           7.

                           Diosdado Cabello Rondón

                           Fødselsdato: 15. april 1963
                           Køn: mand

                           Formand for den forfatningsgivende forsamling og førstenæstformand for Venezuelas forenede socialistparti (PSUV). Involveret i undergravning af demokratiet og retsstaten i Venezuela, herunder ved brug af medierne til offentligt at angribe og true den politiske opposition, andre medier og civilsamfundet.

                           22.1.2018

                           8.

                           Tareck Zaidan El-Aissami Maddah

                           Vicepræsident for økonomi og minister for national industri og produktion
                           Fødselsdato: 12. november 1974
                           Køn: mand

                           Vicepræsident for økonomi og minister for national industri og produktion. I sin egenskab af tidligere vicepræsident for Venezuela, der har tilsyn med ledelsen af den bolivariske nationale efterretningstjeneste (SEBIN), er Tareck Maddah ansvarlig for alvorlige krænkelser af menneskerettighederne begået af organisationen, herunder vilkårlig tilbageholdelse, politisk motiverede undersøgelser, umenneskelig og nedværdigende behandling og tortur. Han er også ansvarlig for at støtte og gennemføre politikker og aktiviteter, som undergraver demokratiet og retsstaten, herunder forbuddet mod offentlige demonstrationer, og for at lede præsident Nicolas Maduros »antikup-kommando«, som er gået målrettet efter civilsamfundet og den demokratiske opposition.

                           25.6.2018

                           9.

                           Sergio José Rivero Marcano

                           Generalinspektør for de bolivariske nationale væbnede styrker
                           Fødselsdato: 8. november 1964
                           Køn: mand

                           Øverstbefalende for den bolivariske nationalgarde frem til den 16. januar 2018. Involveret i undertrykkelse af civilsamfundet og den demokratiske opposition i Venezuela og ansvarlig for alvorlige krænkelser af menneskerettighederne begået af den bolivariske nationalgarde under hans kommando, herunder overdreven magtanvendelse og vilkårlig tilbageholdelse og overgreb mod civilsamfundet og medlemmer af oppositionen. Hans handlinger og politikker som øverstbefalende for den bolivariske nationalgarde har undergravet demokratiet og retsstaten i Venezuela, bl.a. har den bolivariske nationalgarde overfaldet medlemmer af den demokratisk valgte nationalforsamling og intimideret journalister, der har rapporteret om svindel i forbindelse med valget til den ulovlige forfatningsgivende forsamling.

                           25.6.2018

                           10.

                           Jesús Rafael Suárez Chourio

                           Øverstbefalende for den bolivariske hær
                           Fødselsdato: 19. juli 1962
                           Køn: mand

                           Øverstbefalende for den venezuelanske bolivariske nationale hær og tidligere chef for Venezuelas Comprehensive Defence Region of the Central Zone (REDI Central). Ansvarlig for krænkelser af menneskerettighederne under hans kommando, herunder overdreven magtanvendelse og mishandling af fanger. Er gået målrettet efter den demokratiske opposition og har støttet brug af militærdomstole til at stille civile demonstranter for retten.

                           25.6.2018

                           11.

                           Iván Hernández Dala

                           Chef for generaldirektoratet for militær kontraefterretning
                           Fødselsdato: 18. maj 1966
                           Køn: mand

                           Chef for generaldirektoratet for militær kontraefterretning siden januar 2014 og chef for præsidentgarden siden september 2015. Som chef for generaldirektoratet for militær kontraefterretning er Iván Hernández Dala ansvarlig for alvorlige krænkelser af menneskerettighederne og undertrykkelse af civilsamfundet og den demokratiske opposition begået af medlemmer af generaldirektoratet under hans kommando, herunder overdreven magtanvendelse og mishandling af fanger.

                           25.6.2018

                           12.

                           Delcy Eloina Rodríguez Gómez

                           Vicepræsident for Den Bolivariske Republik Venezuela
                           Fødselsdato: 18. maj 1969
                           Køn: kvinde

                           Vicepræsident for Venezuela, tidligere præsident for den ulovlige forfatningsgivende forsamling og tidligere medlem af præsidentens kommission for den ulovlige nationale forfatningsgivende forsamling. Hendes handlinger i præsidentens kommission og derefter som præsident for den nationale forfatningsgivende forsamling har undergravet demokratiet og retsstaten i Venezuela, herunder ved at tilrane sig nationalforsamlingens beføjelser og bruge dem til at gå målrettet efter oppositionen og forhindre dem i at deltage i den politiske proces.

                           25.6.2018

                           13.

                           Elías José Jaua Milano

                           Uddannelsesminister
                           Fødselsdato: 16. december 1969
                           Køn: mand

                           Uddannelsesminister. Tidligere præsident for præsidentens kommission til etablering af den ulovlige nationale forfatningsgivende forsamling. Ansvarlig for at undergrave demokratiet og retsstatsprincippet i Venezuela gennem sin ledende rolle i etableringen af den ulovlige forfatningsgivende forsamling.

                           25.6.2018

                           14.

                           Sandra Oblitas Ruzza

                           Vicepræsident for det nationale valgråd
                           Fødselsdato: 7. juni 1969
                           Køn: kvinde

                           Vicepræsident for det nationale valgråd (CNE) og præsident for kommissionen for valg- og civilregistret. Ansvarlig for CNE's aktiviteter, der har undergravet demokratiet i Venezuela, herunder ved at fremme etablering af den ulovlige forfatningsgivende forsamling og manipulering af valgprocessen.

                           25.6.2018

                           15.

                           Freddy Alirio Bernal Rosales

                           Fødselsdato: 16. juni 1962
                           Køn: mand

                           Chef for det nationale kontrolcenter under udvalget for lokal forsyning og produktion (National Control Centre of the Committee for Local Supply and Production (CLAP)) og generalkommissær for SEBIN. Ansvarlig for at undergrave demokratiet gennem manipulering af uddelinger under CLAP-programmet blandt vælgere. Derudover er han som generalkommissær for SEBIN ansvarlig for SEBINs aktiviteter, som omfatter alvorlige krænkelser af menneskerettighederne, f.eks. vilkårlig tilbageholdelse.

                           25.6.2018

                           16.

                           Katherine Nayarith Harrington Padrón

                           Fødselsdato: 5. december 1971
                           Køn: kvinde

                           Vicestatsadvokat fra juli 2017 indtil oktober 2018. Udnævnt til vicestatsadvokat af Venezuelas højesteret frem for af nationalforsamlingen i strid med forfatningen. Ansvarlig for at undergrave demokratiet og retsstaten i Venezuela, herunder ved at indlede politisk motiverede retsforfølgelser og undlade at undersøge beskyldninger om overtrædelser af menneskerettighederne fra Maduroregimets side.

                           25.6.2018

                           17.

                           Socorro Elizabeth Hernández Hernández

                           Fødselsdato: 11. marts 1952
                           Køn: kvinde

                           Medlem (rektor) af det nationale valgråd (CNE) og medlem af det nationale valgnævn (JNE). Ansvarlig for CNE's aktiviteter, som har undergravet demokratiet i Venezuela, herunder fremme af etableringen af den ulovlige forfatningsgivende forsamling og manipulering af valgprocessen vedrørende en aflyst folkeafstemning om afsættelse af præsidenten i 2016, udsættelse af guvernørvalg i 2016 og flytning af valgsteder med kort varsel før guvernørvalgene i 2017.

                           25.6.2018

                           18.

                           Xavier Antonio Moreno Reyes

                           Generalsekretær for det nationale valgråd
                           Køn: mand

                           Generalsekretær for det nationale valgråd (CNE). Ansvarlig for at godkende CNE's afgørelser, der har undergravet demokratiet i Venezuela, herunder ved at fremme etablering af den ulovlige forfatningsgivende forsamling og manipulering af valgprocessen.

                           25.6.2018«


title: Kommissionens gennemførelsesforordning (EU) 2019/1173 af 2. juli 2019 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Ayrshire New Potatoes«/»Ayrshire Earlies« (BGB))

text:
                  10.7.2019

                  DA

                  Den Europæiske Unions Tidende

                  L 184/11

         KOMMISSIONENS GENNEMFØRELSESFORORDNING (EU) 2019/1173
         af 2. juli 2019
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Ayrshire New Potatoes«/»Ayrshire Earlies« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Det Forenede Kongeriges ansøgning om registrering af betegnelsen »Ayrshire New Potatoes«/»Ayrshire Earlies« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Ayrshire New Potatoes«/»Ayrshire Earlies« registreres —

               VEDTAGET DENNE FORORDNING:

            Artikel 1
            Betegnelsen »Ayrshire New Potatoes«/»Ayrshire Earlies« (BGB) registreres.
            Betegnelsen i stk. 1 henviser til et produkt i kategori 1.6. Frugt, grøntsager og korn, også forarbejdet, i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 2. juli 2019.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 94 af 12.3.2019, s. 5.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).